আসিম ইবনে উমর

আসিম ইবনে উমর ইবনে আল-খাত্তাব (  ;  –) ছিলেন জামিলা বিনতে থাবিত এবং দ্বিতীয় রাশিদুন খলিফা উমর ইবনুল খাত্তাবের পুত্র। আসিমও একজন বিখ্যাত হাদীস বিশারদ ছিলেন।

জীবনী 
আসিম ইবনে উমর ছিলেন বিখ্যাত তাবিয়ীনদের একজন এবং হাদীসের উল্লেখযোগ্য বর্ণনাকারীদের একজন।

তার পিতা, উমর মক্কায় বনু আদি গোত্রে জন্মগ্রহণ করেছিলেন, যা গোত্রের মধ্যে সালিশের জন্য দায়ী ছিল। তার মা, জামিলা ছিলেন সাবিত ইবনে আবি আল-আফলাহ এবং আল-শামুস বিনতে আবি আমিরের কন্যা, যারা উভয়েই মদিনার আউস গোত্রের আমর ইবনে আওফ বংশের ছিলেন। বদরের যুদ্ধে তার ভাই আসিমও ছিলেন।

তার মা জামিলা ছিলেন মদিনার প্রথম ইসলাম গ্রহণকারীদের একজন। তিনি এবং তার মা ৬২২ সালে মুহাম্মদের প্রতি আনুগত্য প্রকাশকারী প্রথম দশজন নারীর মধ্যে ছিলেন। তার নাম আসিয়া ("অবাধ্য") শুনে মুহাম্মদ তার নাম পরিবর্তন করলেন: "না, তুমি জামিলা" ("সুন্দর")।

তিনি উমরকে বিয়ে করেন প্রায় পাঁচ বছর পর, মে ৬২৭ থেকে ৬২৮ সালের মধ্যে।  আসিম ইবনে উমর নামে তাদের এক পুত্র হয়। একবার, জমিলা উমরের কাছে টাকা চেয়েছিল, এবং, যেমন সে পরে মুহাম্মদকে জানায়: "আমি তাকে এমন একটি চড় মেরেছিলাম যা তাকে মেঝেতে ফেলেছিল, কারণ সে আমার কাছে এমন কিছু চেয়েছিল যা আমার কাছে ছিল না।

জমিলা ও আসিম কুবা শহরতলিতে তার পরিবারের কাছে ফিরে আসেন। একদিন উমর কুবায় এসে দেখেন আসিম মসজিদের উঠানে খেলছে। তিনি তাকে তুলে তার উরুতে বসিয়ে দিলেন। জমিলার মা আল-শামুস দেখলেন উমর তার নাতিকে নিয়ে যাচ্ছেন এবং প্রতিবাদ করতে এগিয়ে আসেন। আসিমকে কার হেফাজতে রাখা উচিত তা তারা একমত হতে পারেনি এবং তাই তারা আবু বকরের সামনে তাদের বিরোধ নিয়ে আসে। আবু বকর যখন আদেশ দেন, "একটি শিশু এবং তার মায়ের মধ্যে হস্তক্ষেপ করবেন না," তখন উমর তার মামলাটি বাদ দেন এবং জমিলাকে তার ছেলেকে রাখার অনুমতি দেন।

পরে জামিলা ইয়াজিদ ইবনে জারিয়ার সাথে বিবাহ বন্ধনে আবদ্ধ হন এবং তাদের একটি পুত্র ছিল, আবদ আল-রহমান। এইভাবে, আসিমের মায়ের দিক থেকে একটি মাতৃভাই ছিল।

মুহাম্মদ যখন মারা যান তখন আসিমের বয়স ছিল চার বছর এবং খলিফা আবু বকর আল-সিদ্দিক মারা যাওয়ার সময় তার বয়স প্রায় ছয় বা সাত বছর। আবু বকরের মৃত্যুর পর (মৃত্যু ৬৩৪) তার পিতা পরবর্তী খলিফা হন।

তার জীবনের ঘটনা 
তার পিতা ৬৩৪ সালে খলিফা হন। উমরের অধীনে, খেলাফত অভূতপূর্ব হারে সম্প্রসারিত হয়েছিল, সাসানিয়ান সাম্রাজ্য এবং বাইজেন্টাইন সাম্রাজ্যের দুই-তৃতীয়াংশেরও বেশি শাসন করতেন। তার পিতা ইতিহাসের সবচেয়ে শক্তিশালী এবং প্রভাবশালী মুসলিম খলিফা ছিলেন। যাইহোক, তার ক্ষমতার সর্বচ্চোতায়, ৬৪৪সালে, উমরকে আবু লু'লুয়া ফিরুজ নামে একজন পারস্য দাস হত্যা করে। হত্যাকাণ্ডের জন্য তার উদ্দেশ্য স্পষ্ট নয়। তার বাবা মারা যাওয়ার সময় আসিম খুব ছোট ছিলেন।

তার পিতার মৃত্যুর পর, মুসলিম সম্প্রদায় উসমানকে নির্বাচিত করে, যিনি ৬৪৪ থেকে ১৭ জুন ৬৫৬ সালে তার হত্যা পর্যন্ত শাসন করে। উসমানের স্থলাভিষিক্ত হন আলী, যিনি ৬৫৬ সালে খলিফা নির্বাচিত হন। তিনি ৬৬১ সালে তার হত্যা পর্যন্ত শাসন করেন। আলীর দুর্ভাগ্যজনক মৃত্যুর পর মুসলিম সম্প্রদায় আল-হাসানকে খলিফা হিসাবে নির্বাচিত করে, তবে তিনি চুক্তির মাধ্যমে গৃহযুদ্ধের অবসান ঘটাতে সিরিয়ার গভর্নর মুয়াবিয়া ইবনে আবি সুফিয়ানের পক্ষে সিংহাসন ত্যাগ করেন। মুয়াবিয়া নতুন খলিফা হিসাবে স্বীকৃত হয়, যা রাশিদুন যুগের সমাপ্তি এবং উমাইয়া যুগের সূচনা করে। মুয়াবিয়ার স্থলাভিষিক্ত হন ইয়াজিদ, তারপর দ্বিতীয় মুয়াবিয়া তার পরে ৬৮৪ সালে মারওয়ান খলিফা হন দ্বিতীয় মুয়াবিয়ার অপ্রত্যাশিত অকাল মৃত্যুর কারণে। খলিফা মারওয়ান একটি বড় রাজনৈতিক সংকটের মুখোমুখি হয়েছিলেন, তবে উমাইয়ারা তাঁর এবং তাঁর পুত্র আবদ আল-মালিকের অধীনে বিজয়ী হয়েছিলেন।

আসিম ৬৮৯ সালে উমাইয়া খলিফা আবদ আল-মালিকের প্রথম শাসনামলে মারা যান।

উত্তরাধিকার 
আসিম ছিলেন মুহাম্মদের সিনিয়র সাহাবী উমর ইবনুল খাত্তাবের ছেলে, তার মাও ছিলেন একজন সাহাবী।

পরিবার 

 হাফস ইবনে আসিম, যিনি একাই সহীহ আল-বুখারীতে এগারোটি হাদীস বর্ণনা করেছেন।
 উমর ইবনে আসিমের উম্মে মিসকিন বিনতে উমর নামে একটি কন্যা ছিল। তার "আবু মালিক" নামে একটি মুক্ত ক্রীতদাস ছিল 
 উম্মে আসিম লায়লা বিনতে আসিম, অষ্টম উমাইয়া খলিফা দ্বিতীয় উমরের মা।

তথ্যসূত্র

সূত্র 

 
 

৭ম শতাব্দীর আরব ব্যক্তি
৬৮৯-এ মৃত্যু
৬২৮-এ জন্ম
হাদিস বর্ণনাকারী তাবেয়ী
রাশিদুন খলিফার সন্তান
তাবেয়ী
উমর